Philipp Rösler

Philipp Rösler (født 24. februar 1973 i Khánh Hưng i Sør-Vietnam) er en tysk politiker (FDP). Han var fra 12. mai 2011 til desember 2013 minister for økonomi og teknologi og visekansler i Angela Merkels andre regjering. Før det var han helseminister i samme regjering. 

Han ble 13. mai 2011 med 95 % av stemmene avgitt under partikongressen, valgt til leder av FDP i Tyskland. Etter valgnederlaget ved Forbundsdagsvalget høsten 2013, da FDP falt ut av Forbundsdagen, varslet han sin avgang og ble 7. desember etterfulgt av Christian Lindner som partileder.FAZ: Lindner zum neuen FDP-Chef gewählt besøkt 7. desember 2013

Rösler er født i Vietnam og ble ni måneder gammel adoptert av tyske foreldre. Han er utdannet lege og har arbeidet som sanitetsoffiser i Bundeswehr.

Rösler har vært politisk aktiv i FDP siden 1992. Han har hatt sentrale verv i partiet og har vært innvalgt i regionforsamlingen for Region Hannover. I 2003 ble han valgt til landdagen  i Niedersachsen. I februar 2009 ble Rösler minister for økonomi, arbeid og samferdsel i Niedersachsen og ble samtidig viseministrepresident i delstaten. 
 Referanser 

 Eksterne lenker 
 Philipp Röslers hjemmeside 

Kategori:FDP-politikere
Kategori:Tyske føderale ministre
Kategori:Personer fra Hamburg
Kategori:Personer fra Landkreis Schaumburg
Kategori:Personer fra Hannover
Kategori:Personer fra provinsen Soc Trang
Kategori:Tyske helseministre
Kategori:Tyske næringsministre
Kategori:Fødsler i 1973